આપણે હવે પોપટને યાદ કરીએ. તમે પક્ષીબજારમાં જઈને રૂ. 500નો પોપટ ખરીદી તેને પાંજરે પૂરીને બહુ અન્યાય કરો છો. પોપટ તો એક માનવથી પણ વધુ બુદ્ધિશાળી પંખી છે. પરંતુ એક ખાસ વાત તમે જાણો છો? પક્ષીશાસ્ત્રી કહે છે કે પોપટને નશો કરવાની ટેવ છે તે જાણો છો? ઘણા પોપટ જે મુક્ત રીતે ઊડે છે તે અફઘાનિસ્તાન કે ભારતમાં જ્યાં અફીણ પાકે છે તે ખેતરોમાં ઊડીને પોતાના અફીણનો ક્વોટા લઈ લે છે અને પોપટ એટલો બુદ્ધિશાળી છે કે અમસ્તો તે ઊંચેથી ટહુકા કરે પણ જ્યારે અફીણના ખેતરમાં ઊતરે ત્યારે એક તપસ્વી સાધુ કે જૈન મહારાજની માફક મૂંગો મૂંગો અફીણનું ભોજન કે સેવન કરે છે.